als_Latn dik_Latn sag_Latn
Krimi dhe politika! Ç’armiq për vdekje, por sa miq besnikë! Janë vargjet e poetit anglez Bajron.
Afërdita Morina – Biffar
Sa shumë i shkojnë realitetit të sotëm në Prizren. Muja, ky udhëheqës i padenjë, që nuk e vret ndergjegjja se duke qenë i dënuar duhej të ikte pa zhurmë në një strofull, larg vendeve publike per të shmangur takimet, per t’mos vënë në siklet njerëzit e mirë të këtij qyteti, për ta përshëndetur kokeulur të dënuarin për keqpërdorim të djersës së tyre. Në vend të dorëqjes, që në këtë rast do të ishte më e pakta që një njeri normal do të duhej ta bënte, Muja, që na është edhe profesor universitar, zgjodhi që të mos e zhveshë kurrsesi petkun politikë, të mos e leshoj kolltukun e pushtetit dhe tash e një vit i shëndërruar në një kriminel me imunitet politik vazhdon të na qeverisë.
Nuk arrij të kuptoj si është e mundur që ndërgjegjja të ketë vdekur brenda tij dhe përse ka rënë kaq poshtë ky bejtarë i së drejtës, zhonglerë i së vërtetës dhe kumarxhi i moralit? Ndoshta sepse në mendjen dhe në jetën e tij ka vetëm një gjë për të cilën ia vlen të luftosh si “Sundimtari” i Makiavelit, vetëm për pushtet dhe përfitime personale. Me çfarëdo mjetesh dhe pa kurrfarë skrupujsh. Muja por edhe bashkepartiakë të tjerë të tij, do te mbahen gjatë në mend, si promovuesit më të mëdhenj të krimit në institucionet publike.
Çudia nuk përfundon vetëm tek turpërimi që Muja i bënë “Shtëpisë së Bardhë” të Prizrenit , e as tek përdhosja e dinjitetit të qytetarëve që duke qenë i dënuar vazhdon të jetë kryetar i tyre, tmerri qëndron tek ekipi që ai drejton dhe dëmin që vazhdon t’ia shkaktojë komunës duke keq-qeverisur me kabinetin e tij banditesk, pa qarë kokën për asgjë dhe për askënd.
Si mund ky njeri t’ i drejtohet popullit pa u skuqur? Çfarë kuptonë ky njeri me demokracinë ?
Ndërkohë, më poshtë po përmend disa raste mbi disa dorëheqje në rang ministror ose kryeministror në Europë, le të themi për disa motive “më banale” në krahasim me rastin e Mujes në Prizren:
Letoni: Kryeministri Valdis Dombrovskis jep dorëheqjen në Nëntor 2013, pasi u rrëzua çatia e një supermarketi në kryeqytetin Riga, duke lënë 50-të vdekur.
Gjermani: Presidenti i vendit Christian Wulff ne shkurt 2012 ka njoftuar dorëheqjen e tij, pasi prokurorët bënë thirrje për heqjen e imunitetit pasi u be publik lajmi se Wulff mund te jete i përfshirë në një skandal rreth një huaje të marrë më parë. Me 2014 ish Presidenti i Gjermanisë, Christian Wulff, është shpallur i pafajshëm për akuzat që i bëheshin në emër të ‘keqpërdorimit të postit për përfitime personale’ në kohën kur ai ishte Kryeministër i Saksonisë së Poshtme. Këtë vendim e morri Gjykata e landit në Hanover të Gjermanisë.
Kryeminsitri danez, dha dorëheqjen e tij të menjëhershme posa e kuptoj së gruaja e tij gabimisht kishte paguar më kartelë krediti të ministrisë! Ne media rasti i tij u komentua mes tjerash edhe se si; Kryeministri danez për disa qindra euro e humbi krenarinë dhe për asnjë sekondë nuk hezitoj largimin e tij nga posti! Dënimi I Ramadan Mujes për keqpërdorim pozite, a nuk do të ishte rast për tu ndjerë i turpëruar ?! Ai nuk dha dorëheqje.
Njerëz të sojit të tij është e vështir të provojnë ndjenjën e turpit. Të tillët nuk largohen nga pushteti ku kanë lëshuar rrënjë, sepse është vështirë të largohen nga luksi dhe privilegjet e pushtetit..
Demokracia nuk është një sistem aq i lehtë sa mendohet nga ky njeri!
Demokracia bazohet në vlera dhe parime të panegociueshme siç janë: barazia e njerëzve para ligjit, lufta e pa kompromis kundër korrupsionit dhe krimit të organizuar. Herodi tregon se në betejën navale të Salaminës, një athinas kapi një anije persiane me dorën e djathtë e s’e lëshonte, gjersa ia prenë; atëhere e kapi me dorën e mëngjër, ja prenë dhe këtë, atehere e kapi me dhëmbë e s’e lëshoj gjersa i’a prenë kokën. Sikur të ngjallej Herodi përsëri do të shikonte që kolltukofagët tanë janë më të fortë se ky trim legjendar i vjetërsisë antike. Që t’i shqitësh këta tanët nga kolltuku duhet të preç jo vetëm duart e kokën po dhe këmbët e trupin.” (shkëputur nga fjalimet dhe deklaratat e Peshkop Theofan Stilian Noli) Ky fragment i shkëputur nga fjalimi i zjarrtë i patriotit Fan Stilian Noli, ku ai përmbledh në 5-pika kritike (sipas tij) të vërtetat dhe njëkohësisht shkaktaret e mos-kohezionit social e njëkohësisht penguesit e prosperitetit të vendit tonë, vazhdon te mbetet po aq aktual dhe sëmundje akute e shoqërisë tonë dhe sistemit demokratik në vend, që vazhdon të mbetet jo vetëm i brishtë, por larg.. shumë larg sistemeve demokratike të Europës, në të cilën po synohet të integrohet Kosova.
als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn